Onteiening van Akkerland-plase in hof gekeer | Netwerk24
Wits-video: 'My muse uit graf'
Eskom wil dorpe se krag afsny, al sê hof anders
Eskom gaan terugveg ná ’n hofuitspraak wat dit vir hom moeiliker maak om munisipaliteite vas te vat wat nie hul grootmaat-kragrekeninge betaal nie.
100+ ingenieurs vlug van bou-mafia
Minstens 110 ingenieurs het reeds die land verlaat weens die optrede van die sogenaamde “konstruksiemafia” wat met AK47-aanvalsgewere gewapen is.
Onteiening van Akkerland-plase in hof gekeer
Deur Alet Van Der Walt 14 September 2018 19:29
Kameelperde op die wildplase van Akkerland-boerdery in Limpopo.
Die onteieningskennisgewing wat in Maart aan die eienaars van Akkerland Boerdery gegee is om twee plase van dié boerdery te onteien, moet teruggetrek word, het die grondeisehof Vrydag gelas.
Die hof het beveel dat Maite Nkoana-Mashabane, minister van landelike ontwikkeling, onmiddellik die bevel terugtrek.
Die hof het ook ’n kostebevel teen die minister en die grondeisekommissaris van Limpopo uitgereik.
Die kostebevel is vir die hofverrigtinge op 4 April, asook die tussentydse bevel wat Akkerland Boerdery op 24 Augustus teen die minister verkry het en vir regskoste wat die boerdery tot op 11 September aangegaan het om regsadvies te bekom.
Ander kwessies waaroor die eienaars van Akkerland Boerdery en die minister nog nie ooreengekom het nie, is nie deel van die bevel nie.
Die partye sal weer oor die geskille vergader en die hof het ’n verhoor daaroor onbepaald uitgestel.
Die twee plase, Lukin en Salaita, is ook op die omstrede plaaslys wat deur AfriForum gepubliseer is.
AfriForum, die TLU SA, Solidariteit en Agri Limpopo het Akkerland Boerdery ondersteun. Dié organisasies glo almal dat die onteieningsbevel teen Akkerland Boerdery gebring is omdat daar steenkoolreserwes van R70 miljard onder die grond is.
Nkoana-Mashabane het die bewerings ontken en vroeër in ’n mediaverklaring gesê die onteieningsbevel is uitgereik omdat die staat en die grondeienaars ’n dooiepunt bereik het oor wat billike en regverdige vergoeding is.
Die staat het Akkerland Boerdery R20 miljoen vir die plase aangebied, maar die eienaars glo die plase is R200 miljoen werd.
Johan Steenkamp, een van die eienaars van Akkerland Boerdery, kon nie Vrydag vir kommentaar bereik word nie.
Meer oor: Akkerland Boerdery
'Steenkool is rede vir Akkerland-sage'
‘Ons het die grond nodig!’
Akkerland: Onderskei tussen regsproses en politiek
‘Regering verdoesel ware motief vir onteiening’